Παίκτης εναντίον Παίκτη

Το Παίκτης εναντίον Παίκτη (ΠεΠ) είναι ένας τύπος διαδραστικής σύγκρουσης πολλών παικτών μέσα σε ένα παιχνίδι μεταξύ ανθρώπων. Αυτό συγκρίνεται συχνά με το Παίκτης εναντίον Περιβάλλοντος, στο οποίο το ίδιο το παιχνίδι ελέγχει τους αντιπάλους των παικτών και είναι συνήθως εκτός σύνδεσης, ενώ το ΠεΠ τείνει να είναι εντός σύνδεσης. Οι όροι χρησιμοποιούνται συχνότερα σε παιχνίδια όπου υπάρχουν και οι δύο δραστηριότητες, ιδιαίτερα σε MMORPGs, MUDs και άλλα παιχνίδια ρόλων, για τη διάκριση μεταξύ των τρόπων λειτουργίας (modes).

Το ΠεΠ μπορεί να χρησιμοποιηθεί ευρέως για να περιγράψει οποιοδήποτε παιχνίδι, ή πτυχή ενός παιχνιδιού, όπου οι παίκτες ανταγωνίζονται μεταξύ τους. Το ΠεΠ είναι συχνά αμφιλεγόμενο όταν χρησιμοποιείται σε παιχνίδια ρόλων. Στις περισσότερες περιπτώσεις, υπάρχουν τεράστιες διαφορές στις ικανότητες μεταξύ των παικτών. Το ΠεΠ μπορεί ακόμη και να ενθαρρύνει έμπειρους παίκτες να επιτεθούν αμέσως και να σκοτώσουν άπειρους παίκτες. Το ΠεΠ αναφέρεται συχνά ως «player killing» (Θανάτωση παίκτη) σε περιπτώσεις παιχνιδιών που περιλαμβάνουν, αλλά δεν εστιάζουν σε τέτοιου είδους αλληλεπίδραση.

 Ιστορία 
Το Genocide, κυκλοφόρησε το 1992, υπήρξε πρωτοπόρο στη σύγκρουση ΠεΠ ως το πρώτο «καθαρό ΦΠ» (φόνος παίκτη). Αφαίρεσε κάθε στοιχείο παιχνιδιού που δεν αφορούσε το ΠεΠ και απέρριψε την ανάπτυξη χαρακτήρων τύπου RPG που συναντάται συνήθως στα MUDs, προτιμώντας να θέσει τους χαρακτήρες σε ίση βάση, όπου μόνο η ικανότητα του παίκτη παρείχε πλεονέκτημα. Εξαιρετικά δημοφιλές, οι ιδέες του επηρέασαν έντονα τον κόσμο των MUD.

 Κατηγοριοποιήσεις 

 Θανάτωση παικτών 
Το ΠεΠ μπορεί επίσης να δημιουργήσει επιπλέον πτυχές στην κοινότητα. Στο Ultima Online και το Asheron's Call, δημιουργήθηκε ένα χάσμα ανάμεσα σε αυτούς που απολάμβαναν την θανάτωση παικτών, και σε αυτούς που απολάμβαναν να κυνηγούν τους Φονικούς Παίκτες και σε εκείνους που απλώς δεν ήθελαν να πολεμήσουν καθόλου. Η επέκταση Renaissance πρόσθεσε αργότερα την περιοχή (facet) «Trammel» όπου το ΠεΠ δεν επιτρεπόταν, δίνοντας μια διέξοδο στο κοινό που δεν επιθυμούσε να εμπλακεί καθόλου στο ΠεΠ. Το Asheron's Call περιείχε έναν διακομιστή που ήταν εντελώς χωρίς περιορισμούς στις αλληλεπιδράσεις των παικτών, όπου σχηματίστηκαν τεράστιες δυναστείες «ΦΠ» και «Αντι (ΦΠ)».

 Εξοντωτής Φονικών Παικτών 
Το Αντι-ΦΠ, γνωστό και ως Εξοντωτής Φονικών Παικτών, είναι μια μορφή δικαιοσύνης μεταξύ παικτών μέσα στο παιχνίδι. Συχνά Παίκτες υποκινούμενοι από την πολλαπλή εξόντωση παικτών, αυτοί η αυτοδικαιούχοι Αντι-ΦΠ, κυνηγούν με μανία τους Φονικούς Παίκτες και τους Παίκτες φθοράς.

 Μάχες ΒεΒ (Βασίλειο εναντίον Βασιλείου) 
Το 2001, η Mythic Entertainment παρουσίασε μια νέα μορφή μάχης ΠεΠ βασισμένη σε ομάδες, με την κυκλοφορία του Dark Age of Camelot.

Αυτή ήταν μια νέα έννοια για τα γραφικά MMORPGs, αλλά παρουσιάστηκε για πρώτη φορά στο παιχνίδι που προηγήθηκε του DAoC, το Darkness Falls: The Crusade, το οποίο έκτοτε έκλεισε προς όφελος της ανάπτυξης του DAoC. Άλλα MMORPG παιχνίδια περιλαμβάνουν πλέον επίσης αυτόν τον τύπο παιχνιδίου.

 Ηθικά ζητήματα 
Η δυναμική παίκτη-εν-παίκτη ενέχει ηθικά ζητήματα μεταξύ των παικτών. Λόγω της ενέδρας σε παίκτες, ορισμένοι δημιουργοί βιντεοπαιχνιδιών βλέπουν το ΠεΠ με περιφρόνηση. Παρά το πλεονέκτημα που έχουν οι έμπειροι παίκτες έναντι των νέων, πολλοί δημιουργοί παιχνιδιών υπέθεσαν ότι ένας κώδικας τιμής θα απέτρεπε το PKing.

 Αναφορές